**צמחים ובעלי חיים בחורף**

**מבשרי החורף**

**⏴ במבט חדש לכיתה א**

**היקף יחידת הלימוד:** 1 שיעור

**עמודים:** 69, 73

**שימו לב!** את הנושא צמחים בעונה (לדוגמה, **חורף**) יש ללמד בכל עונה.

מבנה השיעור בכל עונה יהיה דומה לזה המוצע.

# מטרות

* התלמידים יתארו תופעות הקשורות להתנהגות צמחים ובעלי חיים בחורף (נביטה, פריחת צמחים מבשרי חורף, בעלי חיים פעילים בחורף).
* התלמידים יציינו שמות של צמחים פורחים בחורף (כלנית, נרקיס, סביון, רקפת).
* התלמידים ישתמשו במושגים חדשים: **צמחי בר, צמחי בר מוגנים**

# היערכות לשיעור

* כרטיסי מילים: **צמחי בר, צמחי בר מוגנים**

**מהלך השיעור (ראו בעמודים הבאים).**

# מהלך השיעור: מבשרי החורף

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק בתופעות הקשורות להתנהגות צמחים ובעלי חיים בחורף (נביטה, פריחת צמחים מבשרי חורף, בעלי חיים פעילים בחורף).  מבקשים לספר חוויות על טיול שערכו בתקופת החורף. מה ראו? מה הרגישו?  פותחים בדיון לברור ידע מוקדם, שואלים:   * אילו צמחים ובעלי חיים נראה בסביבה בעונת החורף? * כיצד מזג האוויר משפיע על בעלי חיים וצמחים בסביבה? |
| התנסות | מבצעים את המשימה **סיור בסביבה הקרובה** שבעמוד 69.  יוצאים לסיור קצר בסביבה (חצר בית הספר או שדה הבר) ומתרשמים ממראה הסביבה בחורף. מטרת הסיור להתרשם מתופעות כמו שטחים ירוקים מכוסי נבטים, צמחים שפורחים בחורף, חלזונות פעילים ציפורים וכדומה.  **שימו לב!** הסיור מהווה פתיחה לנושא בעלי חיים וצמחים בחורף. בשעורים הבאים נתמקד בצמחים ובבעלי חיים. |
| המשגה | מסכמים את הסיור:   * אילו צבעים בלטו בסיור? (נצפה לראות שטחים ירוקים מכוסי נבטים). * אילו צמחים ראינו בסיור? * אילו תופעות ראיתם בצמחים? (ניצנים, פורחים). * אילו בעלי חיים ראינו בסיור?   תולים על הלוח את כרטיסי **המילים שלמדנו** ומחברים משפטים. |
| יישום | מעיינים בתמונות הצמחים שפורחים בחורף שבעמוד 73.  קוראים את קטעי המידע הקצרים המלווים את התמונות.  חדים חידות על הפרחים. אפשר להפוך את קטעי המידע הקצרים שמתחת לכל צמח לחידה.  ראו דוגמה:  יש לי ריח נעים  על ראשי "כתר" צהב.  מי אני?  נרקיס.   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb)(מנויים) לספר הדיגיטלי, עמוד 73 לפעילות **מי**   **פורח בחורף?** בפעילות זו הילדים קושרים בין שם צמח לתיאורו.   * מומלץ להיכנס לאתר מט"ר לדגם ההוראה **העץ בעונות השנה**. יחידת הלימוד מאירה   את הפוטנציאל של חצר בית הספר כסביבת למידה לחקירת שינויים עונתיים בצמחים.   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb)(מנויים) למשימות הבאות:   **עלה "מחפש" קבוצה**. המשימה עוסקת במיון עלי שלכת לקבוצות לפי תכונות שונות, יצירת קבוצות והכללה.  **פרי הדר בריא גם נהדר.** המשימה מזמנת עריכת תצפיות וניסוי שמטרתם לחקור את פירות ההדר, עורכים השוואה על הדומה והשונה ומסיקים מסקנות. |
| סיכום ורפלקציה | אילו צמחים מבשרי חורף הכרנו?  אילו תופעות בסביבה רואים בחורף?  מה אהבתי בשיעור?  שאלות שאני רוצה לשאול על החורף? |